b'\n_START_ARTICLE_\nAnklaget for mord\n_START_SECTION_\nHandling\n_START_PARAGRAPH_\nTom Cholmondeley har tidligere st\xc3\xa5et anklaget for at have skudt en wild life service-medarbejder, der opholdt sig p\xc3\xa5 hans enorme landejendom i Kenya. Cholmondeley, enearving til Lord Delamere, den st\xc3\xb8rste hvide jordbesidder i Afrika, blev frikendt p\xc3\xa5 grund af manglende beviser. Han st\xc3\xa5r nu, mindre end et \xc3\xa5r efter frikendelsen, atter anklaget for at have sl\xc3\xa5et en mand ihjel. Ikke blot st\xc3\xa5r han anklaget, men han repr\xc3\xa6senterer ogs\xc3\xa5 med sin person hele det britiske imperiums kolonitid og er som s\xc3\xa5dan den sidste hvide mand i Afrika. Filmen f\xc3\xb8lger sagen i Nairobi og tr\xc3\xa6kker perspektivet ud til sp\xc3\xb8rgsm\xc3\xa5let om forholdet mellem hvide og sorte, mellem et afrikansk retssystem og en europ\xc3\xa6isk elite. I maj 2009 id\xc3\xb8mmes Cholmondeley 8 m\xc3\xa5neders f\xc3\xa6ngsel for manddrab.'